**Ministru kabineta noteikumu projekta**

**„Grozījumi Ministru kabineta 2010.gada 2.februāra noteikumos Nr.97 „Civilās aviācijas personāla veselības pārbaudes veikšanas,   
veselības apliecības izsniegšanas, aviācijas medicīnas centru un aviācijas medicīnas ekspertu sertificēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 30.1 panta otrā un trešā daļa. |
| 2. | Pašreizējā situācija un problēmas | Šobrīd ir spēkā Ministru kabineta 2010.gada 2.februāra noteikumi Nr.97 „Civilās aviācijas personāla veselības pārbaudes veikšanas, veselības apliecības izsniegšanas, aviācijas medicīnas centru un aviācijas medicīnas ekspertu sertificēšanas kārtība” (turpmāk – noteikumi Nr.97), kuri nosaka kārtību, kādā sertificē aviācijas medicīnas ekspertus, aviācijas medicīnas centrus un kādā veic civilās aviācijas personāla veselības stāvokļa pārbaudes un izsniedz civilās aviācijas personāla veselības apliecības Latvijas Republikā. Noteikumu Nr.97 ietvaros ar terminu „Civilās aviācijas personāls” tiek aptverts personu loks - gaisa kuģu lidojumu apkalpes locekļi (komercpilots, privātpilots, amatierpilots utt.), gaisa kuģa salona apkalpes locekļi un gaisa satiksmes vadības dispečeri.  2011.gada 3.novembrī tika pieņemta Komisijas Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.1178/2011), kura ir grozīta ar Komisijas 2012.gada 30.marta Regulu (ES) Nr. 290/2012, ar kuru groza Regulu (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008. Regulā Nr.1178/2011 ir noteiktas prasības attiecībā uz gaisa kuģu apkalpes locekļu (dažādu pilotu un salona apkalpes locekļu) veselības pārbaudes veikšanu, veselības apliecību izsniegšanu un to derīguma uzturēšanu, kā arī ir noteiktas prasības aviācijas medicīnas ekspertu un aviācijas medicīnas centru sertifikācijai.  Ar regulas Nr.1178/2011 spēkā stāšanos un jo īpaši ar tās grozījumu spēkā stāšanos tika konstatēts, ka vairākas tiesību normas dublējas ar noteikumu Nr.97 tiesību normām. Turklāt regulā Nr.1178/2011 ir noteikts sīkāks sadalījums attiecībā uz civilās aviācijas personāla veselības apliecībām, nekā tas šobrīd ir noteikts noteikumos Nr.97. Piemēram, regulā Nr.1178/2011 ir noteikts, ka dalībvalsts izsniedz pirmās klases, otrās klases, LAPL un gaisa kuģa salona apkalpes locekļu veselības apliecības, savukārt noteikumos Nr.97 nav atsevišķi izdalītas amatierpilotu veselības apliecības un gaisa kuģa salona apkalpes locekļu veselības apliecības, bet tās ir klasificētas kā otrās klases veselības apliecības.  Lai novērstu regulas Nr.1178/2011 tiesību normu dublēšanos ar noteikumu Nr.97 tiesību normām, kā arī, lai izpildītu visus Latvijas Republikas pienākumus pret Eiropas Savienību, nepieciešams veikt grozījumus noteikumos Nr.97. Lai nodrošinātu terminu vienveidību, noteikumos Nr.97 turpmāk tiks lietots regulā Nr.1178/2011 lietotais termins „LAPL veselības apliecība”, kas tiek izsniegta amatierpilotiem.  2011.gada 10.augustā tika pieņemta Komisijas Regula (ES) Nr. 805/2011, ar ko nosaka sīki izstrādātus noteikumus gaisa satiksmes vadības dispečeru licencēm un noteiktiem sertifikātiem atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.805/2011). Regulas Nr.805/2011 III. nodaļas prasības attiecas uz gaisa satiksmes vadības dispečeru veselības apliecību saņemšanu. Saskaņā ar regulas Nr.805/2011 15.panta pirmo punktu gaisa satiksmes vadības dispečeru veselības apliecību izsniegšanu, to atkārtotu apstiprināšanu un atjaunošanu veic kompetentā iestāde tās noteiktajā veidā un formā. Šīs regulas izpratnē kompetentā iestāde ir Civilās aviācijas aģentūra. Noteikumos Nr.97 jau ir noteikts, kāda veida veselības apliecības un kādā kārtībā tās izsniedz gaisa satiksmes vadības dispečeriem. Lai novērstu tiesību normu dublēšanos, noteikumu Nr.97 tiesību normas, kas attiecas uz gaisa satiksmes vadības dispečeriem, ir jāsaskaņo ar regulā Nr.805/2011 noteiktajām prasībām, kas attiecas uz veselības apliecības izsniegšanu.  Saskaņā ar Eiropas Parlamenta un Padomes 2008. gada 20. februāra Regulas (EK) Nr.216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK 18.panta (c) punktu Eiropas Aviācijas drošības aģentūra ir izstrādājusi dokumentus regulas Nr.1178/2011 prasību piemērošanai „Attiecīgie līdzekļi atbilstības panākšanai un vadlīnijas”. Dalībvalstīm jāievēro šajos dokumentos noteiktais vai jāizstrādā dokumenti, kuri nodrošina līdzvērtīgu regulas Nr1178/2011 prasību piemērošanu. Ņemot vērā to, ka citi dokumenti regulas Nr1178/2011 piemērošanai nav izstrādāti, projektā iekļautas dokumentu „Attiecīgie līdzekļi atbilstības panākšanai un vadlīnijas. MED daļa” (Eiropas aviācijas drošības aģentūras izpilddirektora 2011.gada 15.decembra lēmums Nr.2011/015/R) un „Attiecīgie līdzekļi atbilstības panākšanai un vadlīnijas. ARA daļa” (Eiropas aviācijas drošības aģentūras izpilddirektora 2012.gada 19.aprīļa lēmums Nr.2011/006/R), kuri tulkoti latviešu valodā un publicēti Civilās aviācijas aģentūras mājaslapā, prasības. Publicējot minēto dokumentu tulkojumus, tiks nodrošināts, ka Civilās aviācijas aģentūras mājaslapā pieejamas šo dokumentu aktuālās versijas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir izpildīt regulas Nr.1178/2011 un regulas Nr.805/2011 prasības un izslēgt no noteikumiem Nr.97 tiesību normas, kuras dublējas ar regulas Nr.1178/2011 un regulas Nr.805/2011 tiesību normām.  Noteikumu projekts paredz:  1) precizēt tiesību normas, kas nosaka, kuras veselības apliecības un kādos gadījumos izsniedz Civilās aviācijas aģentūra;  2) papildināt noteikumus ar normu, kas nosaka, ka Civilās aviācijas aģentūra savā mājaslapā [www.caa.lv](http://www.caa.lv) publicē Eiropas aviācijas drošības aģentūras izstrādātos dokumentus regulas Nr.1178/2011 prasību piemērošanai „Attiecīgie līdzekļi atbilstības panākšanai un vadlīnijas”, kas tulkoti latviešu valodā.  3) precizēt terminu lietojumu noteikumu Nr.97 tekstā, jo ekspertiem, kuri saņems aviācijas medicīnas eksperta sertifikātus saskaņā ar regulas Nr.1178/2011 prasībām, kā arī ekspertiem, kuri saņems aviācijas medicīnas ekspertu sertifikātus trešās klases veselības apliecību pretendentu pārbaužu veikšanai, apliecinājuma vietā tiks izsniegts sertifikāts;  4) precizēt noteikumu Nr.97 12.punktu, kurš nosaka nosacījumus, kurus jāizpilda personām, kuras vēlas saņemt attiecīgu aviācijas medicīnas eksperta sertifikātu, attiecīgi svītrojot noteikumu Nr.97 13.punktu;  5) precizēt noteikumu Nr.97 26. punktu, kas regulē aviācijas medicīnas ekspertu un aviācijas medicīnas centru sertifikātu derīguma termiņu, jo sertifikātu, kurus saņem atbilstoši regulas Nr.1178/2011 prasībām - derīguma termiņi ir noteikti regulas Nr.1178/2011 IV pielikuma MED.D.030 un VII pielikuma ORA.AeMC.135.punktā;  6) precizēt noteikumu Nr.97 14.punktu, jo regulas Nr.1178/2011 IV pielikuma MED.D.030 punktā ir noteikti nosacījumi, kas jāievēro aviācijas medicīnas ekspertam, lai uzturētu spēkā aviācijas medicīnas eksperta sertifikātu;  7) precizēt noteikumu Nr.97 17.punktu, nosakot, kādos gadījumos Civilās aviācijas aģentūra pieņem lēmumu anulēt aviācijas medicīnas eksperta sertifikātu;  8) precizēt noteikumu Nr.97 19.punktu, to papildinot ar jomu, kas nosaka aviācijas medicīnas centru atbilstību prasībām.  9) precizēt noteikumu Nr.97 20.punktu, kā arī precizēt 21.punktu, nosakot, ka ārstniecības iestādē, kura vēlas kļūt par aviācijas medicīnas centru, jāatrodas vēdera dobuma ultraskaņas diagnostikas ierīcei vai arī ārstniecības iestāde šī aprīkojuma izmantošanu nodrošina sadarbībā ar citu ārstniecības iestādi;  10) precizēt noteikumu Nr.97 26. un 27.punktu, kā arī 28.2.apakšpunktu paredzot, ka, lai saņemtu aviācijas medicīnas centra sertifikātu un to uzturētu, ārstniecības iestādei jāatbilst regulas Nr.1178/2011 prasībām;  11) precizēt noteikumu Nr.97 31. un 32.punktu, jo regula Nr.1178/2011 nosaka prasības, kuras jāievēro pirmās klases, otrās klases un LAPL veselības apliecības pretendentiem, ierodoties uz veselības pārbaudi, bet, savukārt, prasības trešās klases un gaisa kuģa salona apkalpes veselības apliecības pretendentiem jānosaka ar nacionālo normatīvo aktu;  12) precizēt noteikumu Nr.97 34.punktu, jo saskaņā ar regulas Nr.1178/2011 prasībām LAPL veselības apliecības vairs nav klasificējamas kā otrās klases veselības apliecības, kā arī punkts ir jāpapildina ar jaunu veselības apliecības kategoriju, tas ir, gaisa kuģa salona apkalpes veselības apliecību;  13) precizēt noteikumu Nr.97 35., 36., 37., 38., 39. un 40. punktu, jo regula Nr.1178/2011 nosaka prasības pirmās klases, otrās klases un LAPL veselības apliecības pretendentiem, bet trešās klases un gaisa kuģa salona apkalpes veselības apliecības pretendentiem prasības attiecībā uz to, kā tiek veiktas veselības pārbaudes un kādi ierobežojumi ir piemērojami, ir jānosaka nacionālajā normatīvajā aktā. Ņemot vērā minēto, noteikumu projekts paredz papildināt noteikumus Nr.97 ar jaunu 401.punktu, kā arī svītrot 41.punktu;  14) precizēt noteikumu Nr.97 42. punktu un svītrot 43.punktu, jo pirmās klases, otrās klases, LAPL un gaisa kuģa salona apkalpes veselības apliecības derīguma termiņš ir noteikts regulā Nr.1178/2011, savukārt trešās klases veselības apliecības derīguma termiņš ir noteikts regulā 805/2011;  15) precizēt noteikumu Nr.97 46.punktu, jo regula Nr.1178/2011 nosaka prasības veselības apliecības atjaunošanai pirmās, otrās klases un LAPL veselības apliecību turētājiem, taču trešās klases un gaisa kuģa salona apkalpes locekļu veselības apliecību atjaunošanas termiņš nosakāms nacionālajos normatīvajos aktos;  16) papildināt noteikumus Nr.97 ar 51.punktu, lai izslēgtu tiesību normu dublēšanos ar regulas Nr1178/2011 prasībām;  17) precizēt noteikumu Nr.97 1.pielikumu atbilstoši regulas Nr.1178/2011 prasībām;  18) precizēt noteikumu Nr.97 2.pielikumu, aizstājot vārdu „apliecinājums” ar vārdu „sertifikāts”.  19) svītrot noteikumu Nr.97 4.pielikumu, jo regulas Nr.1178/2011 ARA daļas VI pielikuma V papildinājums un ARA daļas VI pielikuma VII papildinājums nosaka aviācijas medicīnas eksperta un aviācijas medicīnas centra sertifikāta formu;  20) svītrot noteikumu Nr.97 5.pielikumu, jo iesnieguma paraugu nosaka regulas Nr.1178/2011 ARA daļas vadlīniju AMC1 ARA.MED.135(a) punkts;  21) precizēt noteikumu Nr.97 6.pielikumu, nosakot iesnieguma paraugu gaisa kuģa salona apkalpes un 3.klases veselības apliecību pretendentiem;  22) precizēt noteikumu Nr.97 7.pielikumu un 8.pielikumu, lai atsevišķi noteiktu prasības trešās klases veselības apliecības pretendentiem un prasības personām, kuru veselības pārbaudes veicamas atbilstoši regulas Nr.1178/2011 prasībām;  23) precizēt noteikumu Nr.97 9.pielikumu, lai novērstu dublēšanos ar regulas Nr.1178/2011 prasībām. |
| 5. | Projekta izstrādē iesaistītās institūcijas | Satiksmes ministrija un valsts aģentūra „Civilās aviācijas aģentūra”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz personām, kuras vēlas kļūt par aviācijas medicīnas ekspertiem, iestādēm, kuras vēlas saņemt aviācijas medicīnas centra sertifikātu, kā arī personām, kuras vēlas saņemt pirmās, otrās un trešās klases, LAPL vai gaisa kuģa salona apkalpes veselības apliecības.  Šobrīd Latvijā darbojas viens aviācijas medicīnas centrs un četri aviācijas medicīnas eksperti, kā arī aptuveni 1400 gaisa kuģu apkalpes locekļi, kuriem nepieciešamas veselības apliecības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Jebkura fiziska persona, kas pretendē uz civilās aviācijas gaisa kuģa lidojuma apkalpes vai civilās aviācijas gaisa kuģa salona apkalpes apliecību, kuras saņemšanai nepieciešama atbilstoša veselības apliecība. Šo personu skaitlisko daudzumu nav iespējams paredzēt. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Ar šo noteikumu projekta spēkā stāšanos pirmās klases, otrās klases, LAPL un gaisa kuģu salona apkalpes locekļu veselības apliecības varēs izsniegt regulas Nr.1178/2011 IV pielikuma MED.A.040 un MED.C.030 punktā noteiktās personas, kuras būs veikušas veselības pārbaudes, tas ir, aviācijas medicīnas centrs vai aviācijas medicīnas eksperts. Regulas Nr.1178/2011 MED.A.040 f) apakšpunktā noteiktajos gadījumos veselības apliecības izsniegs Civilās aviācijas aģentūra.  Trešās klases veselības apliecības izsniegs tikai Civilās aviācijas aģentūra. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Normatīvajā aktā ietverta atsauce uz:  Komisijas 2011.gada 3.novembra Regulu (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011);  Komisijas 2011.gada 10.marta Regulu (ES) Nr. 805/2011, ar ko nosaka sīki izstrādātus noteikumus gaisa satiksmes vadības dispečeru licencēm un noteiktiem sertifikātiem atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī”L 206, 11.08.2011). |
| 2. | Citas starptautiskās saistības | Nav |
| 3. | Cita informācija | Normatīvā akta izstrādē izmantota regulas Nr.1178/2011 konsolidētā versija.  Noteikumu projektā izmantotas atsauces uz Eiropas Aviācijas drošības aģentūras izstrādātajiem dokumentiem regulas Nr.1178/2011 prasību piemērošanai (http://easa.europa.eu/agency-measures/acceptable-means-of-compliance-and-guidance-material.php):  1) „Attiecīgie līdzekļi atbilstības panākšanai un vadlīnijas. MED daļa”, Eiropas aviācijas drošības aģentūras izpilddirektora 2011.gada 15.decembra lēmums Nr.2011/015/R un 2013.gada 8.augusta lēmums Nr.2013/016/R;  2) „Attiecīgie līdzekļi atbilstības panākšanai un vadlīnijas. ARA daļa”, Eiropas aviācijas drošības aģentūras izpilddirektora 2012.gada 19.aprīļa lēmums 2012/006/R un 2013.gada 16.aprīļa lēmums Nr.2013/006/R;  3) „Attiecīgie līdzekļi atbilstības panākšanai un vadlīnijas. ORA daļa”, Eiropas aviācijas drošības aģentūras izpilddirektora 2012.gada 19.aprīļa lēmums 2012/007/R un 2013.gada 16.aprīļa lēmums Nr.2013/008/R. |

|  |  |  |  |  |
| --- | --- | --- | --- | --- |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | Komisijas 2011.gada 3.novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011);  Komisijas 2011.gada 10.marta Regula (ES) Nr. 805/2011, ar ko nosaka sīki izstrādātus noteikumus gaisa satiksmes vadības dispečeru licencēm un noteiktiem sertifikātiem atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī”L 206, 11.08.2011). | | | |
|  | | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji,- sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts,- norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas nr.805/2011 15.panta 2.punkts | 2.punkts | | Ieviests pilnībā | Projekts stingrākas prasības neparedz. |
| Regulas nr.1178/2011 MED.A.040 f) apakšpunkts | 2.punkts | | Ieviests pilnībā | Projekts stingrākas prasības neparedz. |
| Regulas nr.1178/2011 MED.D.010 punkts | 4.punkts | | Ieviests pilnībā | Projekts stingrākas prasības neparedz. |
| Regulas nr.1178/2011 MED.D.015 punkts | 4.punkts | | Ieviests pilnībā | Projekts stingrākas prasības neparedz. |
| Regulas nr.1178/2011 ARA.MED.200 punkts | 4.punkts | | Ieviests pilnībā | Projekts stingrākas prasības neparedz. |
| Regulas nr.1178/2011 MED.D.030 punkts | 5.punkts | | Ieviests pilnībā | Projekts stingrākas prasības neparedz. |
| Regulas Nr.1178/2011 ORA.AeMC.200, ORA.AeMC.210, ORA.AeMC.215,  ORA.AeMC.220 punkts | 12.punkts | | Ieviests pilnībā | Projekts stingrākas prasības neparedz |
| Regulas Nr.1178/2011 ORA.AeMC.135 punkts | 13.punkts | | Ieviests pilnībā | Projekts stingrākas prasības neparedz |
| Regulas nr.1178/2011 ARA daļas VI pielikuma V papildinājums | 13.punkts | | Ieviests pilnībā | Projekts stingrākas prasības neparedz |
| Regulas nr.1178/2011 MED.A.035 punkta b)apakšpunkts | 16.punkts | | Ieviests pilnībā | Projekts paredz stingrākas prasības, nosakot, ka ierodoties uz pirmreizējo veselības pārbaudi, pretendents iesniedz psihiatra un narkologa atzinumu par veselības stāvokli, jo aviācijas medicīnas centram, aviācijas medicīnas ekspertam vai Civilās aviācijas aģentūrai nav iespējas pārliecināties par to, vai persona nav griezusies pēc medicīniskās palīdzības pie psihiatra vai narkologa. |
| Regulas nr.1178/2011 ARA daļas VI pielikuma VI papildinājums | 24.punkts  (noteikumu nr.97 401.1.apakšpunkts) | | Ieviests pilnībā | Projekts stingrākas prasības neparedz |
| Regulas nr.1178/2011 MED.A.045 punkts | 26.punkts  (noteikumu nr.97 42.1.apakšpunkts) | | Ieviests pilnībā | Projekts stingrākas prasības neparedz |
| Regulas nr.805/2011 16.pants | 26.punkts  (noteikumu nr.97 42.2.apakšpunkts) | | Ieviests pilnībā | Projekts stingrākas prasības neparedz |
| Regulas nr.1178/2011 MED.A.020 punkts | 30.punkts | | Ieviests pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Regulas Nr.1178/2011 IV pielikuma MED.A.040 punktā paredzētā rīcības brīvība noteikt, ka LAPL veselības apliecības var izdot terapeiti, netiek izmantota, jo Latvijas Republikā šobrīd nav terapeitu, kuri būtu kvalificēti veikt veselības pārbaudes civilās aviācijas gaisa kuģu lidojumu apkalpes locekļiem.  Regulas Nr.1178/2011 12.panta 5.punktā paredzētā rīcības brīvība dalībvalstij izmantota, nosakot termiņus regulas Nr.1178/2011 12.panta 5.punktā noteikto prasību piemērošanai Latvijas Republikā, nosūtot attiecīgu informāciju Eiropas Komisijai un Eiropas aviācijas drošības aģentūrai. Ar noteikumu Nr.97 spēkā stāšanos tiks ieviestas regulas Nr.1178/2011 12.panta 5.daļā minētie IV pielikuma B apakšiedaļas 3.iedaļas noteikumi, nosūtot attiecīgu informāciju Eiropas Komisijai un Eiropas aviācijas drošības aģentūrai. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | |
| Cita informācija | | Nav | | |

|  |  |  |  |
| --- | --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | |
| A | | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projektā iekļautās prasības nav pretrunā ar jau esošajām Latvijas Republikas starptautiskajām saistībām | |
| Cita informācija | | Nav | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Projekta izstrādā tika iesaistīts aviācijas medicīnas centrs un aviācijas medicīnas eksperti, kuri šobrīd darbojas aviācijas medicīnas jomā. |
| 2. | Sabiedrības līdzdalība projekta izstrādē | Projekta izstrādes gaitā notikušas konsultācijas ar aviācijas medicīnas centru un aviācijas medicīnas ekspertiem. |
| 3. | Sabiedrības līdzdalības rezultāti | Projekts saskaņots ar aviācijas medicīnas centru un aviācijas medicīnas ekspertiem. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās valsts aģentūra „Civilās aviācijas aģentūra”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas III un IV sadaļa *–* projekts šīs jomas neskar.

Satiksmes ministrs A.Matīss

Vīza:

valsts sekretārs K. Ozoliņš

01.10.2013 11.30

2836

D. Revizore

67830943; Dace.Revizore@latcaa.gov.lv